Sisällys

# Käyrien muokkaaminen

Käyrän osa eli segmentti koostuu kahdesta arvopisteestä (päätepisteestä) ja kahdesta ohjauspisteestä (kahvasta). Ohjausjana yhdistää ohjauspisteet arvopisteisiin. Käyrän muotoa voidaan muuttaa muuntamalla arvopisteet eri tyypeiksi tai vetämällä ohjauspisteet eri asemaan.

Viivan ominaisuuksia voidaan muokata myös valitsemalla Muotoilu - Viiva.

Käyrän arvo- ja ohjauspisteiden tarkastelemiseksi valitaan viiva ja napsautetaan sitten Piirros-palkin Pisteet-kuvaketta. Arvo- eli ankkuripisteet esitetään neliöinä ja ohjauspisteet esitetään ympyröinä. Ohjauspiste voi peittää arvopisteen.

### Käyrän osan säätäminen

1. Valitse käyrä ja napsauta sitten Piirros-palkin Pisteet-kuvaketta.

2. Tee jokin seuraavista:

- Vedä arvopisteestä käyrän koon muuttamiseksi. Jos ohjauspiste peittää arvopisteen, vedä ohjauspistettä, kunnes arvopiste näkyy ja vedä sitten arvopistettä.

- Vedä ohjauspistettä. Käyrä vetäytyy ohjauspisteen vedon suuntaan.

### Käyrän katkaiseminen

Vain käyrä, jolla on kolme tai useampia arvopisteitä, voidaan katkaista.

1. Valitse käyrä ja napsauta sitten Piirros-palkin Pisteet-kuvaketta.

2. Valitse arvopiste ja napsauta sitten Muokkaa pisteitä -palkkiin Katkaise käyrä -kuvaketta.

### Suljetun kuvion luominen

1. Valitse käyrä ja napsauta sitten Piirros-palkin Pisteet-kuvaketta.

2. Napsauta Muokkaa pisteitä -palkissa Sulje Bézier -kuvaketta.

### Käyrän arvopisteen muuntaminen

1. Valitse käyrä ja napsauta sitten Piirros-palkin Pisteet-kuvaketta.

2. Napsauta muunnettavaa arvopistettä ja tee sitten jokin seuraavista:

- Napsauta Muokkaa pisteitä -palkin Sulava siirtymä -kuvaketta arvopisteen muuntamiseksi kaaren pisteeksi.

- Napsauta Muokkaa pisteitä -palkin Symmetrinen siirtymä -kuvaketta arvopisteen muuntamiseksi symmetriseksi pisteeksi.

- Napsauta Muokkaa pisteitä -palkin Kulmapiste -kuvaketta arvopisteen muuntamiseksi kulmapisteeksi.

### Pisteiden lisääminen

1. Valitse käyrä ja napsauta sitten Piirros-palkin Pisteet-kuvaketta.

2. Muokkaa pisteitä-palkissa napsauta Lisää pisteitä-kuvaketta.

3. Napsauta viivaa lisättävän pisteen kohdalta ja vedä lyhyesti.

Jos arvo- eli ankkuripisteellä ei ole ohjauspistettä, valitse arvopiste ja napsauta sitten Muokkaa pisteitä -palkin Muunna käyräksi-kuvaketta.

### Pisteiden poistaminen

1. Valitse käyrä ja napsauta sitten Piirros-palkin Pisteet-kuvaketta.

2. Napsauta poistettavaa pistettä.

3. Muokkaa pisteitä-palkissa napsauta Poista pisteet-kuvaketta.

Aiheeseen liittyvää

Muokkaa pisteitä -palkki

Käyrien piirtäminen

Bittikarttakuvien muuntaminen vektorigrafiikaksi

2D-objektien muuntaminen käyriksi, monikulmioiksi ja 3D-objekteiksi

Kirjainten muuntaminen piirrosobjekteiksi

Please support us!